2004/16/EY: Neuvoston päätös, tehty 22 päivänä joulukuuta 2003, yhteisen konsuliohjeiston liitteen 5 ja sitä vastaavan yhteisen käsikirjan liitteen 14b luokituksen alentamisesta sekä yhteisen konsuliohjeiston liitteiden 9 ja 10 ja niitä vastaavien yhteisen käsikirjan liitteiden 6b ja 6c luokituksen poistamisesta



Virallinen lehti nro L 005 , 09/01/2004 s. 0078 - 0078



Neuvoston päätös, tehty 22 päivänä joulukuuta 2003, yhteisen konsuliohjeiston liitteen 5 ja sitä vastaavan yhteisen käsikirjan liitteen 14b luokituksen alentamisesta sekä yhteisen konsuliohjeiston liitteiden 9 ja 10 ja niitä vastaavien yhteisen käsikirjan liitteiden 6b ja 6c luokituksen poistamisesta (2004/16/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 207 artiklan, sekä katsoo seuraavaa: (1) 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustettu toimeenpaneva komitea luokitteli 14 päivänä joulukuuta (SCH/Com-ex (93) 22 rev) ja 23 päivänä kesäkuuta 1998 (SCH/Com-ex (98) 17) tekemillään päätöksillä yhteisen konsuliohjeiston liitteet 5, 9 ja 10 sekä yhteisen käsikirjan(1), jonka uuden version toimeenpaneva komitea hyväksyi 28 päivänä huhtikuuta 1999 tekemällään päätöksellään (SCH/Com-ex (99) 13), kaikki liitteet luottamuksellisiksi. (2) Yhteinen konsuliohjeisto, yhteinen käsikirja ja toimeenpanevan komitean päätökset niiden luokittelusta ovat osa neuvoston päätöksellä 1999/4345/EY(2) määriteltyä Schengenin säännöstöä. (3) Yhteisen käsikirjan I osan ja useiden sen liitteiden luokitus on poistettu neuvoston päätöksellä 2000/751/EY(3) ja yhteisen käsikirjan II osan luokitus neuvoston päätöksellä 2002/353/EY(4). (4) Yhteisen konsuliohjeiston liitteen 5 ja yhteisen käsikirjan sitä vastaavaa liitteen 14b luokitusta olisi alennettava sekä yhteisen konsuliohjeiston liitteiden 9 ja 10 ja vastaavien yhteisen käsikirjan liitteiden 6b ja 6c luokitus poistettava. (5) On aiheellista kumota toimeenpanevan komitean päätökset (SCH/Com-ex (93) 22 rev) ja (SCH/Com-ex (98) 17) sekä tehdä tulevat päätökset Schengenin säännöstöön kuuluvien asiakirjojen luokittelusta neuvoston turvallisuussääntöjen vahvistamisesta 19 päivänä maaliskuuta 2001 tehdyn neuvoston päätöksen 2001/264/EY(5) mukaisia asiakirjojen luokittelua koskevia sääntöjä noudattaen, ON PÄÄTTÄNYT SEURAAVAA: 1 artikla Luokitellaan yhteisen konsuliohjeiston liite 5 ja sitä vastaava yhteisen käsikirjan liite 14b kuuluvaksi luokkaan "RESTREINT UE", ja poistetaan yhteisen konsuliohjeiston liitteiden 9 ja 10 sekä vastaavien yhteisen käsikirjan liitteiden 6b ja 6c luokitus. 2 artikla Yhteisen konsuliohjeiston liitteet 9 ja 10 sekä niitä vastaavat yhteisen käsikirjan liitteet 6b ja 6c julkaistaan Euroopan unionin virallisessa lehdessä. 3 artikla Kumotaan toimeenpanevan komitean 14 päivänä joulukuuta 1993 tekemä päätös (SCH/Com-ex (93) 22 rev) ja sen 23 päivänä kesäkuuta 1998 tekemä päätös (SCH/Com-ex (98) 17). 4 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä. Tehty Brysselissä 22 päivänä joulukuuta 2003. Neuvoston puolesta Puheenjohtaja A. Matteoli (1) EYVL C 313, 16.12.2002, s. 97, yhteinen käsikirja sellaisena kuin se on muutettuna neuvoston asetuksella (EY) N:o 693/2003 (EUVL L 99, 17.4.2003, s. 8). (2) EYVL L 176, 10.7.1999, s. 1. (3) EYVL L 303, 2.12.2000, s. 29. (4) EYVL L 123, 9.5.2002, s. 49. (5) EYVL L 101, 11.4.2001, s. 1.